Peter Perez Burdett (prakiraan wiyos 1734 – 9 September 1793) punika satunggaling kartografi (ingkang damel peta), surveyor, seniman, lan penggambar tèhnik ingkang asalipun saking Eastwood. Ing Essex piyambakipun marisi griya ingkang alit kanthi nama Perez saking nama asal simbahipun ingkang dados pelayan gréja wonten ing mriku..

Peter Perez Burdett kondhang amargi tampilanipun ing sapérangan lukisan Josep Wright. Nanging piyambakipun ugi wonten gegayutanipun kaliyan sapérangan proyek kalebet survei ing jalur utami kanggé proyek ageng saking révolusi indhustri, inggih punika Kanal Leeds lan Liverpool taun 1769. Piyambakipun dipunsebat minangka "manawi boten wonten ing pusat paling boten ing penumbra saking Lunar Society Birmingham". Piyambakipun nelasaken gesang ing Karlsruhe nyingkiri para penagih utang nanging taksih sregep ing pakempalan Jerman. Laré èstri Jermanipun krama kaliyan Count (pangeran).

Biografi 
Burdett wiyos ing taun 1734 utawi 1735 ing Eastwood, Essex, putra saking William lan Elizabeth Burdett. Sekedhik babagan masa enèmipun dumugi Burdett kepanggih kaliyan Joseph Wright nalika wiwitan taun 1760-an lan piyambakipun nyambut arta kanggé damel peta.. Burdett punika modhèl kanggé sapérangan lukisan Wright lan piyambakipun pikantuk bathi saking kekancan punika kanggé masalah arta. Sekitar taun 1766 Wright nglukis A Philosopher Giving that Lecture on the Orrery, in which a Lamp is put in place of the Sun (kadang dipunsingkat dados The Orrery). Lukisan nggambaraken kuliah umum babagan sistem tatasurya mawi lampu ingkang dipunsukakaken wonten ing posisi srengéngé nerangi lumah orrery lan praupan ingkang mirsani. Konsisten kaliyan tema astronomi, praupan ingkang dipunpadhangi sapérangan ugi nedahaken fase bulan. Tiyang ing sisih kiwa saking filsuf cetha kaindentifikasi minangka Burdett déné tiyang jaler ing sisih tengen prakiraan punika Washington Shirley, the Earl of Ferrers lan Burdett manggèn sesarengan wonten ing Staunton Harold celak kaliyan Leicestershire. Earl kados déné Burdett remen marang kawruh lan gadhah lukisan punika. Ing taun 1767 Peter Perez Burdett damel peta Derby mawi skala 1 inci banding 1 mil. Kanthi peta punika Burdett dados dipunakoni ingkang kasil angka kalih saking tantangan ingkang dipundamel déning Society of Art taun 1759 babagan sinten kemawon ingkang saged damel peta kaunti mawi skala mau.. He produced the aquatint Two Boys Blowing a Bladder by Candle-light.

Karlsruhe 
Taun 1774 Peter Perez Burdett nilaraken Liverpool kanggé nyingkiri para penagih utang lan mlebet ing wewengkon Charles Frederick, Adipati Baden. Peter Perez Burdett mbeta lukisan piyambakipun lan garwa nanging tilaraken garwanipun kanggé ngadepi para penagih utang. Lukisan Burdett lan garwanipun sapunika wonten ing Gladri Nasional ing Praha. Lajeng dipunpameraken wonten ing Liverpool. Kaping kalih lukisan punika katingal ing Inggris wiwit saking dipunbeta Burdett nilaraken Liverpool ing abad kaping 18. Peter Perez Burdett séda wonten ing Karlsruhe tanggal 9 September 1793.

Karya ageng 
 Peta survei Derbyshire dipundamel déning Peter Perez Burdett (1762-1767)
 Two Boys Blowing a Bladder by Candle-light. Satunggaling lukisan akuatin bibar Joseph Wright

Cathetan suku

Pranala njawi 
 The re-mapping of England, 1750-1800
 Derby's Unusual Suburb Names

Lair 1734
Pati 1793
Seniman Inggris
Museum Derby